Diari Oficial de la Generalitat Valenciana


Sumari del DOGV 8982, del 23-12-2020 (2020/11188)

Extracte de la Resolució de 18 de desembre de 2020, del president de l'Institut Valencià de Competitivitat Empresarial (IVACE), per la qual es convoquen ajudes dirigides a facilitar el desenvolupament de plans empresarials per al creixement de noves empreses innovadores de la Comunitat Valenciana, a càrrec del pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11252


Data del document
:   18-12-2020

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 18 de desembre de 2020, del president de l'Institut Valencià de Competitivitat Empresarial (IVACE), per la qual es convoquen ajudes dirigides a facilitar el desenvolupament de plans empresarials per al creixement de noves empreses innovadores de la Comunitat Valenciana, a càrrec del pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional. [2020/11586]  
  
BDNS: 540656  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet es pot consultar a la Base de Dades Nacional de Subvencions:  
https://www.infosubvenciones.es/bdnstrans/GE/es/convocatoria/540656  
i en la pàgina web de l'IVACE:  
http://www.ivace.es  
  
Primer. Entitats beneficiàries  
Petites empreses innovadores, tant persones jurídiques com empreses individuals, que tinguen seu social o establiment de producció situat a la Comunitat Valenciana, una antiguitat inferior a cinc anys en el moment de la presentació de la sol·licitud, i complisquen les disposicions del Reglament (UE) núm. 1407/2013, així com els requisits previstos en les bases reguladores aprovades per l'Ordre 7/2018.  
  
  
Segon. Objecte  
La convocatòria pretén donar suport al desenvolupament de plans empresarials per al creixement de les petites empreses innovadores de la Comunitat Valenciana, mitjançant la concessió de subvencions vinculades a la prestació de serveis d'assessorament especialitzat.  
  
Tercer. Bases reguladores  
Ordre 7/2018, de 6 de juny, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE) dirigides a donar suport a l'emprenedoria innovadora a la Comunitat Valenciana, publicada en el Diari Oficial de la Generalitat Valenciana (DOGV) número 8313, de 8 de juny de 2018.  
  
Quart. Dotació pressupostària  
L'import global màxim que es destinarà per a la concessió de les ajudes previstes en la convocatòria ascendirà a 1.350.000 euros.  
Les ajudes seran cofinançades en un 50 % a través del programa operatiu FEDER de la Comunitat Valenciana 2014-2020. No obstant això, atés que el mencionat programa es troba en la seua fase final d'execució, aquesta convocatòria serà susceptible de ser cofinançada pel programa operatiu FEDER per al següent període 2021-2027.  
  
Cinqué. Termini de presentació de sol·licituds  
El termini per a la presentació de les sol·licituds començarà el dia 15 de gener de 2021 i finalitzarà el 15 de març de 2021, a les 23.59.59 hores.  
  
Sisé. Altres dades  
1. Presentació de sol·licituds: tant la sol·licitud com la memòria i documentació annexa es presentaran en el Registre Electrònic de la Generalitat.  
2. Les propostes d'assessorament podran versar sobre diferents àrees d'assessorament indicades en l'article 3 de la resolució de convocatòria partint d'una anàlisi de la situació de l'empresa, i hauran de justificar la necessitat i oportunitat de realitzar-les.  
3. Documentació: per a la sol·licitud de l'ajuda, la que es preveu en l'article 6 de la resolució de convocatòria, i als efectes de justificació, la que es preveu en l'article 10.  
4. Requisits generals dels projectes: els serveis d'assessorament especialitzat hauran de prestar-se a plans empresarials que es desenvolupen en establiments de l'empresa beneficiària que estiguen situats al territori de la Comunitat Valenciana, no podran començar a executar-se abans de presentar la sol·licitud de l'ajuda, hauran d'incloure activitats de promoció dels resultats obtinguts amb l'objectiu específic de millorar la competitivitat de les PIME, donar suport al seu creixement i millorar l'accés a serveis de suport avançats.  
  
La persona o entitat que preste els serveis d'assessorament especialitzat ha de complir els requisits que estableix l'article 3.7 de la resolució de convocatòria.  
Els plans empresarials l'assessorament especialitzat dels quals siga finançat amb càrrec a la convocatòria, necessàriament s'emmarcaran en els àmbits de desenvolupament regional identificats en l'Estratègia d'especialització intel·ligent per a la investigació i innovació a la Comunitat Valenciana (RIS3-CV).  
5. Característiques de l'ajuda  
L'ajuda consistirà en una subvenció de fins al 100 % de la despesa de la contractació dels serveis d'assessorament especialitzat, amb un límit d'ajuda per sol·licitud de 50.000 €.  
6. Criteris de valoració: en l'avaluació tècnica es podrà obtindre un màxim de 100 punts, distribuïts d'acord amb els criteris de valoració, en els termes que preveu l'article 7 de la resolució de convocatòria.  
  
Perquè el projecte supere l'avaluació tècnica serà necessària una puntuació mínima global de 40 punts.  
7. Costos subvencionables: despeses de contractació dels serveis d'assessorament especialitzat assenyalats en l'article 3.1 de la resolució de convocatòria, amb els límits establits en l'article 4 de la resolució de convocatòria.  
8. Pagament de les ajudes: es pagarà l'ajuda una vegada el beneficiari haja executat el projecte i sempre que haja complit les obligacions exigibles.  
9. Forma de justificació: per mitjà de la presentació d'un compte justificatiu, en els termes que preveu l'article 10 de la resolució de convocatòria.  
10. Termini màxim de justificació: finalitzarà a les 23.59.59 hores del 15 de febrer de 2022.  
  
València, 18 de desembre de 2020.- El president de l'IVACE: Rafael Climent González.